《寄宝臣寺丞》
宋代·陈洎

万里扶灵宅寿阡，谢公纯孝是家传。
庐开四尺成寒士，榱列三围陋昔贤。
先域定生连理树，门人多废蓼莪篇。
我心罔极君应念，露白霜清泣昊天。

作者简介：（?—1049）宋徐州彭城人，字亚之。历知怀州，审刑院。仁宗宝元间，自屯田员外郎为御史中丞，出为京西、淮南、京东转运使。庆历六年，入为度支副使，寻转盐铁副使。工诗，风格秀古。有诗集。